ddrg/super_eurlex huggingface dataset:
(27)

Spoločné výskumné centrum (ďalej len „JRC“) by malo naďalej podľa potreby poskytovať Únii a členským štátom nezávislé vedecké dôkazy zamerané na klienta a technickú podporu počas celého politického cyklu. Priame akcie JRC by sa mali vykonávať flexibilným, účinným a transparentným spôsobom, a to pri zohľadnení príslušných potrieb používateľov JRC a potrieb politík Únie, najmä v oblasti jadrovej bezpečnosti, jadrových bezpečnostných záruk a fyzickej ochrany, a to pri zabezpečení ochrany finančných záujmov Únie. V súlade so závermi Rady z 26. apríla 1994 o úlohe JRC, JRC by malo pokračovať vo vytváraní dodatočných zdrojov prostredníctvom konkurencieschopných podporných činností pre politiky Únie alebo v mene tretích strán. JRC by malo mať možnosť zúčastňovať na nepriamych akciách, ak sa tak ustanovuje v príslušnom pracovnom programe.
(5)

Transparentnosť systému vlastných zdrojov Únie by sa mala zabezpečiť prostredníctvom poskytovania adekvátnych informácií Európskemu parlamentu a Rade. Členské štáty by preto mali dať Komisii k dispozícii doklady a informácie, ktoré sú nevyhnutné na to, aby Komisia mohla vykonávať právomoci, ktoré sa na ňu preniesli v súvislosti s vlastnými zdrojmi Únie, a ak je to potrebné, zaslať tieto doklady a informácie Komisii.
(12)

Na účely dosiahnutia cieľov Únie by sa postupom výpočtu úrokov malo zaistiť najmä to, aby bol vlastný zdroj založený na nerecyklovanom odpade z plastových obalov sprístupnený včas a v plnej výške. V prípade omeškania pri vkladaní tohto vlastného zdroja na účty by členské štáty mali platiť úroky. V súlade so zásadou správneho finančného riadenia by sa malo zaistiť, aby náklady na vymáhanie splatných úrokov z vlastného zdroja založeného na nerecyklovanom odpade z plastových obalov, ktorý bol sprístupnený s omeškaním, neprekročili výšku splatných úrokov.
(16)

Výrobky xylitol, laktát amónny (mliečnan amónny) a octan amónny sú zahrnuté do katalógu kŕmnych surovín zriadeného nariadením (EÚ) č. 68/2013. Najmä príslušné vnútroštátne orgány zodpovedné za úradné kontroly však vyjadrili určité pochybnosti, pokiaľ ide o právny štatút týchto výrobkov, čo viedlo k preskúmaniu ich príslušných profilov na základe kritérií navrhnutých v odporúčaní 2011/25/EÚ. Na základe tohto preskúmania sa dospelo k záveru, že uvedené výrobky by sa mali považovať za kŕmne doplnkové látky v rozsahu pôsobnosti nariadenia (ES) č. 1831/2003. Najmä vlastnosti xylitolu sú veľmi podobné vlastnostiam manitolu a sorbitolu, ktoré sú považované za kŕmne doplnkové látky, pričom analogická klasifikácia xylitolu ako kŕmnej doplnkovej látky by vniesla konzistentnosť do zaobchádzania s týmito podobnými výrobkami. Pri tom sa berie do úvahy aj klasifikácia xylitolu ako prídavnej látky v potravinách. V prípade laktátu amónneho a octanu amónneho ide o chemicky presne definované látky, ktoré sú purifikované a plnia špecifickú funkciu vymedzenú v článku 5 ods. 3 nariadenia (ES) č. 1831/2003, pričom ich štatút kŕmnych doplnkových látok umožňuje zlepšiť rozsah ich účinného riadenia z hľadiska bezpečnosti a spôsobu používania. Okrem toho by klasifikácia laktátu amónneho a octanu amónneho ako kŕmnych doplnkových látok bola viac v súlade s inými podobnými výrobkami považovanými za kŕmne doplnkové látky, ako sú propionát amónny alebo mravčan amónny.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Ennstaler Steirerkas“ by sa mal zapísať do registra,
(20)

Keďže opatrenia stanovené v tomto nariadení sú potrebné na to, aby členské štáty mohli organizovať kontrolné kampane a súčasne dodržiavať opatrenia prijaté na riešenie pandémie ochorenia COVID-19, toto nariadenie by malo nadobudnúť účinnosť dňom jeho uverejnenia v Úradnom vestníku Európskej únie a malo by sa uplatňovať retroaktívne v záujme pokrytia celého obdobia trvania príslušných kontrolných kampaní: opatrenia v kapitolách I a II a v kapitole III oddieloch 3 a 4 by sa mali začať uplatňovať od 1. januára 2021, čo zodpovedá roku podania žiadosti v integrovanom administratívnom a kontrolnom systéme alebo kalendárnemu roku v prípade podporných opatrení týkajúcich sa rozvoja vidieka, ktoré sú iné ako opatrenia pomoci na plochu alebo opatrenia pomoci na zvieratá, ako aj v prípade opatrení v sektore vinohradníctva a vinárstva; opatrenia v kapitole III oddieloch 1 a 2 by sa mali začať uplatňovať od 16. októbra 2020, čo zodpovedá rozpočtovému roku, a opatrenia v kapitole III oddiele 5 by sa mali začať uplatňovať od 1. augusta 2020, čo zodpovedá včelárskemu roku.
(3)

Mal by sa preto určiť zoznam typu povolaní. Tento zoznam by mal vychádzať z Medzinárodnej štandardnej klasifikácie zamestnaní (ISCO), ktorá bola prijatá Medzinárodnou organizáciou práce. V snahe zabezpečiť, aby boli údaje o zamestnaní žiadateľov dostatočne presné, by sa od žiadateľov malo vyžadovať, aby si zvolili typ povolania aspoň na úrovni 2 (skupina) v rámci štruktúry klasifikácie, resp. na úrovni 3 (podskupina) alebo 4 (jednotka), ak sú k dispozícii.
(6)

V oznámení Komisii predložila spoločnosť Glycom A/S aj správu vydanú príslušným orgánom Írska podľa článku 3 ods. 4 nariadenia (ES) č. 258/97, v ktorej sa na základe vedeckých dôkazov predložených danou spoločnosťou dospelo k záveru, že lakto-N-neotetraóza produkovaná kmeňom K-12 baktérie Escherichia coli je v podstate rovnocenná so syntetickou lakto-N-neotetraózou povolenou vykonávacím rozhodnutím Komisie (EÚ) 2016/375. Preto bola lakto-N-neotetraóza z mikrobiálneho zdroja, zaradená do zoznamu nových potravín Únie.
Ohybný výrobok (tzv. plávací rezanec – „pool noodle“) vyrobený z ľahčených plastov (plastová pena), v tvare dutej rúrky s dĺžkou približne 1 m a priemerom približne 8 cm. Výrobok pláva na vode a predkladá sa na použitie ako plávacia pomôcka vyhovujúca európskej norme pre plávacie pomôcky na plavecký výcvik (EN 13138–2:2014). Výrobok takisto tlmí nárazy a tepelne izoluje. Pozri obrázky (*1).

3926 90 97
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Salată cu icre de știucă de Tulcea“ by sa mal zapísať do registra,
(11)

Orgán EIOPA vykonal otvorené verejné konzultácie k návrhu vykonávacích technických predpisov, z ktorých vychádza toto nariadenie, analyzoval možné súvisiace náklady a prínosy pre príslušné orgány so zreteľom na kapitoly o oznamovaní orgánom dohľadu a požiadal o poradenstvo skupinu zainteresovaných strán v poisťovníctve a zaisťovníctve a skupinu zainteresovaných strán v dôchodkovom poistení zamestnancov, ktoré boli vytvorené v súlade s článkom 37 nariadenia Európskeho parlamentu a Rady (EÚ) č. 1094/2010 (3), Pokiaľ ide o kapitoly o spolupráci a výmene informácií, orgán EIOPA neanalyzoval potenciálne náklady a prínosy, pretože by to bolo neprimerané vzhľadom na rozsah pôsobnosti a vplyv návrhu vykonávacích technických predpisov s prihliadnutím na to, že ich adresátmi sú len príslušné orgány a orgán EIOPA, a nie účastníci finančného trhu,
m)

či charakteristické znaky PEPP vytvárajú osobitné riziko, že by sa mohol použiť na účel finančnej trestnej činnosti, a najmä to, či by tieto charakteristické znaky mohli prípadne podnecovať k využívaniu PEPP na: 1) akýkoľvek podvod alebo nepoctivé konanie; 2) pochybenie alebo zneužitie informácií vo vzťahu k finančnému trhu; 3) manipulovanie s príjmami z trestnej činnosti; 4) financovanie terorizmu.
(6)

Úrad prijal 17. decembra 2020 vedecké stanovisko k bezpečnosti zmeny podmienok používania galaktooligosacharidu ako novej zložky potravín vo výživových doplnkoch podľa nariadenia (EÚ) 2015/2283 [Safety of a change in the conditions of use of galacto-oligosaccharides as a novel food ingredient in food supplements pursuant to Regulation (EU) 2015/2283] (5). Toto stanovisko je v súlade s požiadavkami článku 11 nariadenia (EÚ) 2015/2283.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Hegykői petrezselyemgyökér“ by sa mal zapísať do registra,
(8)

Kým úrad neposúdi údaje získané v rámci výskumu a vzhľadom na to, že doteraz bolo podľa údajov dostupných odvetviu zaoberajúcemu sa výrobou sušených lariev múčiara obyčajného Tenebrio molitor (4) nahlásených len niekoľko uvedených prípadov alergických reakcií, Komisia sa domnieva, že do únijného zoznamu povolených nových potravín by sa nemali zahrnúť žiadne osobitné požiadavky na označovanie týkajúce sa informácie, že sušené larvy múčiara obyčajného Tenebrio molitor by mohli spôsobiť primárnu senzibilizáciu
(6)

Objasnenie obsahu žiadostí o autorizáciu používania látky pri výrobe náhradných dielov na opravu alebo oprave výrobkov a zložených výrobkov, ktoré sa už nevyrábajú, by malo viesť k zníženiu pracovného zaťaženia Európskej chemickej agentúry (ďalej len „agentúra“) pri posudzovaní žiadostí o autorizáciu v uvedených osobitných prípadoch. Poplatky vyberané za takéto žiadosti by mali byť úmerné očakávanej pracovnej záťaži agentúry v takýchto prípadoch, a preto by sa mali znížiť v porovnaní s poplatkom vyberaným za žiadosti na iné použitia. Z rovnakých dôvodov by sa poplatky uplatniteľné na preskúmanie autorizácií udelených na uvedené použitia mali znížiť o rovnaký podiel.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Sõir“ by sa mal zapísať do registra,
(6)

Južná Afrika a Spojené kráľovstvo dospeli k záveru, že označeniu „Rooibos“/„Red Bush“ (CHOP) by sa mala ochrana udeliť, pričom v jednotnom dokumente by sa mali vykonať určité modifikácie zahŕňajúce konzistentné zmienky o desiatich chutiach v celom dokumente, zmienky o aspalatíne a notofagíne by sa mali rozšíriť tak, aby zahŕňali údaj, že budú predmetom kontrol podľa predpisov Južnej Afriky o ochrane označení zemepisného pôvodu, a mali by sa zahrnúť aj revidované pravidlá týkajúce sa označovania výrobku.
(19)

Komisia vykonala krížovú kontrolu na diaľku týchto spoločností/strán: a) Výrobcovia z Únie a ich združenie: — Acciai Speciali Terni S.p.A., Terni, Taliansko (ďalej len „AST“), — Aperam Stainless Europe, pozostávajúca zo spoločností Aperam France, La Plaine Saint-Denis Cedex, Francúzsko a Aperam Belgium, Châtelet a Genk, Belgicko (ďalej len „Aperam“), — Outokumpu Stainless Oy, Tornio, Fínsko (ďalej len „OTK“), — Eurofer, Brusel, Belgicko. b) Dovozcovia z Únie: — Gual Stainless S.L., Berga, Španielsko, — Nova Trading S.A., Torun, Poľsko. c) Vyvážajúci výrobcovia: Vyvážajúci výrobcovia z Indie: — Chromeni Steels Private Limited, India, — Jindal Stainless Limited, Jindal Stainless Hisar Limited a Jindal Stainless Steelways Limited, India, Iberjindal S.L., Španielsko, a JSL Global Commodities Pte. Ltd., Singapur (spoločne ďalej len „Jindal Group“). Vyvážajúci výrobcovia v Indonézii: — PT Indonesia Ruipu Nickel and Chrome alloy (ďalej len „IRNC“), PT Ekasa Yad Resources (ďalej len „EYR“) a PT Hanwa (ďalej len „Hanwa“), Indonézia, Cantostar Limited (ďalej len „Cantostar“) a Eternal Tsingshan Group Co., Ltd. (ďalej len „Eternal Tsingshan“), Hongkong, a Recheer Resources Pte. Ltd. (ďalej len „Recheer“), Singapur (spoločne ďalej len „IRNC Group“) — PT Jindal Stainless Indonesia Limited (ďalej len „PTJ“), Indonézia, JSL Global Commodities Pte. Ltd. (ďalej len „JGC“), Singapur, a Iberjindal S.L. (ďalej len „IBJ“), Španielsko (spoločne ďalej len „Jindal Indonesia Group“).
(7)

Toto nariadenie by malo nadobudnúť účinnosť čo najskôr, aby sa existujúce prechodné obdobie predĺžilo pred uplynutím alebo čo najskôr po uplynutí jeho platnosti. Neskoršie nadobudnutie účinnosti by viedlo k právnej neistote pre systémy dôchodkového zabezpečenia, pokiaľ ide o to, či sa majú začať pripravovať na nadchádzajúce zúčtovacie povinnosti,
(11)

Vykonávanie tohto nariadenia by sa malo v prípade potreby zakladať na konzultáciách s členskými štátmi a ich príslušnými orgánmi, najmä s príslušnými regulačnými orgánmi v oblasti jadrovej bezpečnosti, so Skupinou európskych regulačných orgánov pre jadrovú bezpečnosť, a to prostredníctvom výboru Európskeho nástroja pre medzinárodnú spoluprácu v oblasti jadrovej bezpečnosti, a na dialógu s partnerskými krajinami. Pri vykonávaní tohto nariadenia by sa mali zohľadniť závery Rady o pomoci tretím krajinám v oblasti jadrovej bezpečnosti a ochrany prijaté 9. decembra 2008.
(6)

Vo všeobecnosti platí, že poľnohospodárom, ktorí požiadali o pomoc vo forme priamych platieb na jeden kalendárny rok (N), sa pomoc vyplatí v pevne stanovenej lehote spadajúcej do rozpočtového roka (N + 1). Členské štáty však môžu vyplatiť platby poľnohospodárom s omeškaním po uplynutí uvedenej lehoty splatnosti v rámci určitých medzí. Takéto omeškané platby sa môžu uskutočniť v nasledujúcom rozpočtovom roku. Ak sa v prípade daného kalendárneho roka uplatňuje finančná disciplína, úroveň úpravy by sa nemala uplatňovať na platby, v súvislosti s ktorými sa žiadosti o pomoc predložili v iných kalendárnych rokoch, než je kalendárny rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné stanoviť, že úroveň úpravy sa má uplatňovať len na platby, v súvislosti s ktorými sa žiadosti o pomoc predložili v kalendárnom roku, v prípade ktorého sa uplatňuje finančná disciplína, a to bez ohľadu na to, kedy sa platba poľnohospodárom vyplatí.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Balatoni hal“ by sa mal zapísať do registra,
(290)

Spolupracovali aj traja používatelia z inej oblasti priemyselných výrobkov (vlákna, fólie, živice). Neexistuje žiadny jednoznačný model vplyvu opatrení, ktorý by siahal od okrajového po výrazný vplyv. Tento zmiešaný obraz poukazuje na existenciu situácií konkrétnych spoločností, ktoré nesúvisia s úrovňou cien monoetylénglykolu, ale s inými faktormi. Opatrenia by preto neboli rozhodujúce pre budúcu činnosť týchto spoločností. Nepoukazovalo by to na neprimeraný vplyv opatrení na takýchto používateľov, najmä ak by bol vyvážený dlhodobými výhodami rozmanitosti a stability dodávok, ktoré výrobné odvetvie Únie prináša a ktoré by neexistovali bez daných opatrení.
(22)

Dvaja spolupracujúci vyvážajúci výrobcovia nezaradení do vzorky tvrdili, že by takisto mali byť zaradení do vzorky. Prvý tvrdil, že by mal byť zaradený do vzorky, pretože sa svojím objemom predaja do Únie približuje tretiemu vyvážajúcemu výrobcovi zaradenému do vzorky. Druhý tvrdil, že Komisia v minulosti prešetrovala oveľa väčší počet vyvážajúcich výrobcov, a preto by jeho doplnenie nepredstavovalo neprimeranú záťaž pre kapacitu a zdroje Komisie. Ten istý vyvážajúci výrobca ďalej tvrdil, že vzhľadom na to, že je prepojený so skupinou výrobcov z Únie, sa odlišuje od iných vyvážajúcich výrobcov. Tvrdil najmä, že svojím vedením, štruktúrou predaja a organizáciou logistiky sa odlišuje od niektorých alebo všetkých vyvážajúcich výrobcov zaradených do vzorky (4).
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Cerise des coteaux du Ventoux“ by sa mal zapísať do registra,
(5)

Závažnosť hospodárskeho poklesu by sa mala určovať odkazom na najzávažnejšie 12-mesačné hodnoty pozorované počas primeraného historického časového obdobia v prípade súboru ekonomických ukazovateľov, ktoré charakterizujú povahu hospodárskeho poklesu pre konkrétny druh posudzovaných expozícií. Pri každom ekonomickom ukazovateli v súbore by sa mala použiť najzávažnejšia 12-mesačná hodnota, pretože sa ňou dosahuje rovnováha medzi stabilitou a identifikáciou najzávažnejších podmienok, ktoré boli pozorované v primeranom časovom období. Tento prístup bol zvolený pre jednoduchosť 12-mesačnej perspektívy a tiež preto, že dlhší priemer by mohol potenciálne „zriediť“ nepriaznivé podmienky pozorované pri ekonomickom ukazovateli. Častejšie hodnoty, napríklad štvrťročné hodnoty, by mohli podliehať sezónnym vplyvom. Na druhej strane menej časté hodnoty, napríklad hodnoty predstavujúce 36-mesačné priemery, by mohli zakryť nepriaznivé podmienky.
(2)

Lasalocid A sodný (Avatec 15 % cc) a lasalocid A sodný (Avatec 150 G) boli nariadením Komisie (ES) č. 1455/2004 (3) povolené na desať rokov ako kŕmne doplnkové látky patriace do kategórie kokcidiostatík na používanie u kurčiat vo výkrme a kurčiat chovaných na znášku. Uvedené kŕmne doplnkové látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003.
(3)

V článku 7 ods. 3 vykonávacieho nariadenia (EÚ) 2017/39 sa okrem iného stanovujú aj pravidlá prerozdeľovania nevyžiadanej pomoci Únie medzi členské štáty, ktoré sú zapojené do školského programu a ktoré vyjadrili ochotu využiť viac prostriedkov, než im bolo orientačne pridelených. Výška orientačne pridelených prostriedkov, ktoré možno prerozdeliť inému členskému štátu, sa stanovuje podľa miery, v akej daný členský štát využil konečné pridelené prostriedky pomoci Únie v predchádzajúcom školskom roku. Pravidlá obmedzenia pohybu prijaté členskými štátmi na riešenie pandémie COVID-19, ktoré zahŕňajú dočasné zatvorenie vzdelávacích zariadení, môžu znížiť potrebu využívania pomoci Únie v školskom roku 2020/2021. Preto je vhodné udeliť výnimku z uplatňovania článku 7 ods. 3 vykonávacieho nariadenia (EÚ) 2017/39, aby sa pri prerozdeľovaní nevyžiadanej pomoci Únie medzi členskými štátmi zapojenými do školského programu v školskom roku 2022/2023 nebrala do úvahy úroveň využívania pomoci Únie v školskom roku 2020/2021.
(8)

V článku 279a ods. 3 písm. a) nariadenia (EÚ) č. 575/2013 sa vyžaduje, aby sa vzorec, ktorý sa má používať na výpočet delty na účely dohľadu zlučiteľnej s trhovými podmienkami, v ktorých úrokové sadzby môžu byť záporné, pre kúpne a predajné opcie zaradené do kategórie úrokového rizika, určoval v súlade s medzinárodným vývojom v oblasti regulácie. Bazilejský výbor pre bankový dohľad (BCBS) (2) uverejnil 22. marca 2018 dokument s názvom Frequently asked questions on the Basel III standardised approach for measuring counterparty credit risk exposures (Často kladené otázky týkajúce sa štandardizovaného prístupu podľa rámca Bazilej III k meraniu expozícií voči kreditnému riziku protistrany), v ktorom vysvetlil, že v prípade prostredia so zápornými úrokovými sadzbami by sa delta na účely dohľadu pre úrokové opcie mala určovať v súlade so špecifickým vzorcom, v ktorom sa na spotovú alebo forwardovú úrokovú sadzbu a na realizačnú cenu opcie použitú v danom vzorci uplatňuje posun lambda (λ), aby sa dosiahla kladná spotová alebo forwardová úroková sadzba a realizačná cena opcie.
(12)

Delegované nariadenie Komisie (EÚ) č. 604/2014 (3) by sa malo zrušiť. Investičné spoločnosti vymedzené v článku 4 ods. 1 bode 2 nariadenia (EÚ) č. 575/2013 by však pri dodržiavaní tohto nariadenia nemali znášať neopodstatnené náklady. Delegované nariadenie (EÚ) č. 604/2014 by sa preto malo na takéto spoločnosti naďalej uplatňovať do 26. júna 2021, t. j. do dátumu, do ktorého musia členské štáty prijať a uverejniť opatrenia na dosiahnutie súladu so smernicou Európskeho parlamentu a Rady (EÚ) 2019/2034 (4).
(5)

Tovar kultúrnej hodnoty zverený na účely bezpečného uloženia v úschovni v členskom štáte by sa mal umiestniť do vhodných colných režimov, ktoré by zaručili jeho skladovanie na neurčitý čas, a ak sa očakáva, že riziková situácia v tretej krajine bude pretrvávať aj v ďalekej budúcnosti, mali by sa prijať opatrenia. S cieľom umožniť, aby mala široká verejnosť úžitok z dočasnej prítomnosti tohto tovaru kultúrnej hodnoty na území Únie, malo by sa povoliť jeho vystavenie v priestoroch, ktoré prevádzkuje ten istý subjekt, ktorý prevádzkuje príslušnú úschovňu, pod podmienkou predchádzajúceho udelenia súhlasu danou treťou krajinou, a ak bol tovar umiestnený do režimu colné uskladňovanie, pod podmienkou predchádzajúceho povolenia colných orgánov v súlade s nariadením Európskeho parlamentu a Rady (EÚ) č. 952/2013 (2). Preprava tovaru do priestorov vystavenia by sa mala povoliť, len keď možno zaručiť jeho bezpečnosť a zachovanie v dobrom stave.
(11)

Pomocou pravidiel stanovených v tomto nariadení by sa mal zaviesť regionalizačný prístup a mali by sa uplatňovať súbežne s opatreniami na kontrolu chorôb stanovenými v delegovanom nariadení (EÚ) 2020/687. Okrem toho by sa v tomto nariadení mal uviesť zoznam reštrikčných pásiem členských štátov vykonávajúcich plány preventívnej vakcinácie so živými atenuovanými vakcínami, v ktorých sa nevyskytujú žiadne ohniská infekcie vírusom nodulárnej dermatitídy (reštrikčné pásmo I); a oblastí s výskytom ohnísk infekcie vírusom nodulárnej dermatitídy (reštrikčné pásmo II). Oblasti zahrnuté v reštrikčnom pásme I alebo v reštrikčnom pásme II by sa mali uviesť v prílohe I k tomuto nariadeniu, pričom by sa mali zohľadniť informácie poskytnuté príslušnými orgánmi členských štátov postihnutých touto chorobou.
4

Biocídnym výrobkom sa autorizácia udeľuje v prípade splnenia týchto podmienok: a) V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou. b) Vzhľadom na výsledok hodnotenia rizika v prípade posúdených použití sa v rámci hodnotenia výrobku musí venovať osobitná pozornosť: 1. profesionálnym používateľom; 2. sedimentu a pôde po dezinfekcii na bitúnkoch a v mäsiarstvach. c) V prípade výrobkov, ktoré môžu viesť k rezíduám v potravinách či krmivách, sa musí overiť potreba stanoviť nové, resp. zmeniť existujúce MRL v súlade s nariadením (ES) č. 470/2009 alebo nariadením (ES) č. 396/2005, pričom sa prijmú všetky vhodné opatrenia na zmiernenie rizika, ktorými sa zabezpečí, že nedôjde k prekročeniu platných MRL. d) (C12-16)-alkyl(benzyl)dimetylamónium-chlorid sa nesmie zaradiť k materiálom a predmetom určeným na styk s potravinami, ktoré spadajú do rozsahu pôsobnosti nariadenia Európskeho parlamentu a Rady (ES) č. 1935/2004 (4), s výnimkou prípadov, keď Komisia stanovila osobitné limity na migráciu (C12-16)-alkyl(benzyl)dimetylamónium-chloridu do potravín alebo v súlade s uvedeným nariadením stanovila, že takéto limity nie sú potrebné.
(9)

Keby Európsky parlament a Rada skúmali toto nariadenie počas celého obdobia na vznesenie námietok stanoveného v článku 6 ods. 6 nariadenia (EÚ) 2020/1429, toto nariadenie by nadobudlo účinnosť až po skončení referenčného obdobia, ktoré je v súčasnosti stanovené v článku 1 nariadenia (EÚ) 2020/1429. S cieľom predísť právnej neistote by sa toto nariadenie malo prijať v rámci postupu pre naliehavé prípady stanoveného v článku 7 nariadenia (EÚ) 2020/1429 a malo by nadobudnúť účinnosť čo najskôr, a to dňom nasledujúcim po jeho uverejnení v Úradnom vestníku Európskej únie,
(7)

V záujme zabezpečenia jednoznačnosti a právnej istoty by sa všetky postupy a technické špecifikácie pre systém prepojenia registrov vyžadované smernicou (EÚ) 2017/1132 mali zahrnúť do jedného vykonávacieho nariadenia. Vykonávacie nariadenie (EÚ) 2020/2244 by sa preto malo zrušiť a technické špecifikácie a postupy stanovené v uvedenom vykonávacom nariadení by sa mali zahrnúť do tohto nariadenia.
(4)

Ak sa prechodné obdobie nepredĺži, inštitúcie usadené v Únii alebo ich dcérske spoločnosti usadené mimo Únie, ktoré majú expozície voči uvedeným centrálnym protistranám z tretích krajín, budú musieť pre uvedené expozície značne zvýšiť svoje vlastné zdroje. To by mohlo potenciálne viesť k odstúpeniu uvedených inštitúcií ako priamych účastníkov v týchto centrálnych protistranách od poskytovania zúčtovacích služieb klientom uvedených inštitúcií alebo aspoň k dočasnému ukončeniu poskytovania takýchto služieb, čo by mohlo spôsobiť vážne narušenie na trhoch, na ktorých tieto centrálne protistrany pôsobia. Preto je nevyhnutné predĺžiť prechodné obdobie uvedené v článku 497 ods. 1 písm. b) bode iii) nariadenia (EÚ) č. 575/2013 o 12 mesiacov, teda do 28. júna 2022.